மொத்த நிறுவன பகுதிகளையையும் பார்த்து முடித்த இறக்குமதியாளர் கடைசியாக அலுவலகப் பகுதிக்கு வந்து சேர்ந்தார். முதலாளியின் குளிர்சாதன அறைக்கு வந்து நின்றவர் சொன்ன அமெரிக்க ஆங்கிலத்தை தரகர் மொழிபெயர்த்து நிறுவன நிர்வாகியிடம் சொன்ன போது..." உன்னிடம் வேலை செய்யும் தொழிலாளர்களுக்குத் தேவையான எந்த அடிப்படை வசதிகளையும் நீ செய்யவில்லை. என்னுடைய ஆடைகளைத் தைக்கும் எந்த எந்திரமும் சரியாக பராமரிக்கப்படவில்லை. ஒவ்வவொன்றிலும் எண்ணெய் பிசுக்கும் அழுக்குமாய் இருக்கிறது. தொழிலாளர்களின் கையிலும் கையுறை இல்லை. தைக்கும் போது உடையும் ஊசிகளை பாதுகாக்கும் எந்த வசதிகளுமில்லை.. துணியை வெட்டிக் கொண்டிருப்பவர்கள் பயன்படுத்தும் உயர்ரக அழுத்த மின்சார சாதனங்களுக்கு உரிய பாதுகாப்பு கூட எதுவும் இல்லை. ஒரு வருடமாக இதை தைத்துக் கொண்டிருக்கும் தொழிலாளர்களை சரியான முறையில் வழிநடத்துபவர்களும் எவரும் உள்ளே இல்லை. எந்திரம் முதல் கழிப்பறை வரை அழுக்கு அசிங்கம். இந்த நிமிடம் முதல் உன்னிடம் உள்ள அத்தனை ஒப்பந்தங்களும் ரத்து செய்யப்படுகிறது. தயாரிப்பில் இருக்கும் ஆடைகளும் எங்களுக்குத் தேவையில்லை. நன்றி. வணக்கம். டாடா பைபை..........."